Diari Oficial de la Generalitat Valenciana


Sumari del DOGV 4767, del 03-06-2004 (2004/5203)

Notificació a Creaciones Laufran, SL. Expedient número 076/2003-A.
------------------------------------------------------------------

### Dades del document

Número de DOGV
:   4767

Data del DOGV
:   03-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5203


Organisme emissor
:   Conselleria d'Infraestructures i Transport

Tipus de document
:   Anunci

Notificació a Creaciones Laufran, SL. Expedient número 076/2003-A. [2004/E5203]
  
 Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, 13 de gener, fa saber a Creaciones Laufran, SL, de Sant Vicent del Raspeig (Alacant), que s'ha dictat laude en l'expedient abans referenciat com a conseqüència del procediment seguit en este i que no ha pogut ser comunicat per absència, parador ignorat, caducat o refusat.
  
El text del laude és el següent:
  
Tribunal: president: Manuel Gálvez Acero, cap del Servici Territorial de Transports d'Alacant; vocals: Juan Rico Girona, representant de les empreses de transports i Antonio Guardiola Jover, representant dels usuaris; secretària: Carolina Casal Asensio.
  
Alacant, trenta de gener de dos mil quatre. A les 11.00 hores es constituïx la Junta Arbitral de Transports d'Alacant en la seu de l'avinguda d'Aguilera, 1, 6ª planta, pels membres expressats al marge, a fi de dictar laude arbitral sobre la controvèrsia plantejada en l'expedient 076/2003-A, promogut per Transportes Ochoa, SA, amb domicili a Alacant, contra Creaciones Laufran, SL, amb domicili a Sant Vicent del Raspeig (Alacant), i d'acord amb les reclamacions següents: impagament de ports per servicis de transport, realitzats en el mes de novembre de 2002, entre Sant Vicent del Raspeig i distintes poblacions de la península i viceversa, per valor de 1.713,10 e(mil set-cents tretze euros amb deu cèntims) més despeses financeres.
  
Comença la vista oral sense la compareixença de la reclamada, fins i tot a pesar d'haver sigut citada dins del termini i en la forma escaient, segons constància expediental, amb els efectes que determina la vigent legislació més avall arreplegada.
  
Es concedix la paraula al representant de l'actora, José Carlos Bueno Laborda, que ratifica la demanda i quantia expressades.
  
Així mateix, s'aporten a l'expedient, com a prova documental, els albarans justificatius de l'arreplegada i entrega de les diferents partides, i constituïxen estos la facturació el muntant de la qual és objecte la present reclamació.
  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, pel que fa a les qüestions competencials de les juntes arbitrals de transport.
  
Admeses pel Col·legi Arbitral a instàncies de l'actora les proves documentals proposades una vegada estudiada la demanda, i efectuada l'anàlisi de les manifestacions que s'han exposat, s'arriba per unanimitat al següent:
  
Laude:
  
Estimar la demanda interposada per Transportes Ochoa, SA, contra Creaciones Laufran, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats.
  
Conseqüentment amb allò que s'ha exposat procedix que Creaciones Laufran, SL, pague a Transportes Ochoa, SA, la quantitat de 1.713,10 e (mil set-cents tretze euros amb deu cèntims) inclòs l'IVA, en concepte de ports després de la liquidació, sense que es puga fer la indemnització requerida en concepte de despeses financeres en no resultar esta prou documentada.
  
Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment en els cinc dies següents de la notificació.
  
Contra el laude arbitral ferm només es pot interposar recurs de revisió de conformitat amb el que establix la legislació processal per a les sentències processals fermes.
  
El que per a constància, arxivament i trasllat a les parts firmen els membres de la Junta al lloc i en la data indicats.
  
Els esmentats terminis de recurs continguts en el laude transcrit seran computables a partir del dia següent de la publicació del present edicte en el Diari Oficial de la Generalitat Valenciana.